b'\n_START_ARTICLE_\nXiqing\n_START_PARAGRAPH_\nXiqing (kinesisk: \xe8\xa5\xbf\xe9\x9d\x92\xe5\x8c\xba; pinyin: X\xc4\xabq\xc4\xabng Q\xc5\xab) er et distrikt s\xc3\xb8rvest i byprovinsen Tianjin i Folkerepublikken Kina._NEWLINE_Befolkningen er p\xc3\xa5 310\xc2\xa0000, hvorav 240\xc2\xa0000\xc2\xa0utenfor storbyen og dens forsteder.\n_START_SECTION_\nHistorie\n_START_PARAGRAPH_\nXiqings kulturhistorie g\xc3\xa5r tilbake til det midlere og senere Tang-dynastiets era. Under Song-dynastiet l\xc3\xb8p en stund grensen mellom Song- og Liao (Liao-dynastiet her. Under Ming-dynastiet var omr\xc3\xa5det delt mellom fylkene Jinghai og Wuqing. Under Qing-dynastiet var det regjert av Tianjin Fu. I 1912 ble hele str\xc3\xb8ket kalt Tianjin fylke, del av provinsen Zhili._NEWLINE_Etter 1949 fikk det en spesialstatus innen provinsen Hebei. I 1952 ble det del av Tianjin, og \xc3\xa5ret etter fikk det navnet Xijiaoqu (\xc2\xabvestlige forstad\xc2\xbb). I 1992 ble det til distriktet Xiqing.\n_START_SECTION_\nSamferdsel\n_START_PARAGRAPH_\nKinas riksveier 104 og 105 l\xc3\xb8per ogs\xc3\xa5 gjennom Xiqing. De begynner i Beijing, l\xc3\xb8per s\xc3\xb8rover og deler seg etter Dezhou. _NEWLINE_Riksvei 104 fortsetter da til Jinan, Xuzhou, Nanjing, Hangzhou, Wenzhou og ender opp i Fuzhou, mens 105 l\xc3\xb8per til Jining, Shangqiu, Jiujiang, Nanchang og Guangzhou, og ender opp i Zhuhai._NEWLINE_Kinas riksvei 112, en ringvei som g\xc3\xa5r rundt Beijings byprovins, f\xc3\xb8rer gjennom omr\xc3\xa5det.'